Սերգեյ Սարդարով - Վիքիպեդիա՝ ազատ հանրագիտարան
Սերգեյ Սարդարով
փետրվարի 25, 1909(1909-02-25) - սեպտեմբերի 9, 1987(1987-09-09) (78 տարեկանում)
Ազոխ, Շուշիի գավառ, Ելիզավետպոլի նահանգ, Ռուսական կայսրություն
Մինսկ, ԽՍՀՄ
օդագնացության գեներալ-գնդապետ
Կարմիր Աստղի շքանշան, Լենինի շքանշան, Կարմիր դրոշի շքանշան, Հայրենական պատերազմի I աստիճանի շքանշան, «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ և «Կովկասի պաշտպանության համար» մեդալ
Սերգեյ Արշակի Սարդարով (փետրվարի 25, 1909(1909-02-25), Ազոխ, Շուշիի գավառ, Ելիզավետպոլի նահանգ, Ռուսական կայսրություն - սեպտեմբերի 9, 1987(1987-09-09), Մինսկ, ԽՍՀՄ), ավիացիայի գեներալ-գնդապետ (1965)։ ԽՄԿԿ անդամ 1930 թվականից։
Սովորել է Մոսկվայի մեխանիկա-մեքենաշինական ինստիտուտում, 1933 թվականին ավարտել է Լենինգրադի ռազմատեսական օդաչուական դպրոցը, 1952 թվականին՝ ԽՍՀՄ զինված ուժերի Գլխավոր շտաբի Կ․ Վորոշիլովի անվան ռազմական ակադեմիան։
1934 թվականից ծառայել է Հեռավորարևելյան հատուկ բանակում, եղել գրոհային ավիացիոն էսկադրոնի օղակի, դասակի, 1936 թվականից՝ ջոկատի հրամանատար։ 1938 թվականին նշանակվել է էսկադրիլիայի, 1939 թվականին՝ 18-րդ կործանիչ ավիագնդի զինկոմ, 1940 թվականին՝ 307-րդ կործանիչ ավիագնդի հրամանատար։
1942 թվականից Սարդարովը իր գլխավորած 965-րդ կործանիչ ավիագնդով պաշտպանել է Արխանգելսկը, Աստրախանը, Գրոզնին, Միներալնիե վոդին։ 1944 թվականին փոխգնդապետ Սարդարովի ավիագունդը մասնակցել է Թամանյան թերակղզու, Ղրիմի ազատագրմանը, Օդեսան պաշտպանել օդային հարձակումներից։ 1944 թվականի վերջին Սարդարովը նշանակվել է կործանիչ ավիացիոն դիվիզիայի հրամանատարի տեղակալ, 1945 թվականին մասնակցել Ռումինիայի ազատագրմանը։
Հետպատերազմյան տարիներին վարել է պատասխանատու պաշտոններ, մինչև 1950 թվականը եղել ավիացիոն դիվիզիայի, 1952-1956 թվականներին՝ ավիացիոն միավորման հրամանատար։ Մինչև զորացրումը (1971 թվականի փետրվար) եղել է հակաօդային պաշտպանության ռազմային հրամանատարական ակադեմիայի (Գ․ Ժուկովի անվան, Կալինին) պետի տեղակալ։
Ընտրվել է ԽՄԿԿ 22-րդ և 23-րդ համագումարների պատվիրակ։
Պարգևատրվել է Լենինի, Կարմիր դրոշի 2, Կարմիր աստղի 3, Հայրենական պատերազմի 1-ին աստիճանի շքանշաններով։
Ստացված է «https://hy.wikipedia.org/w/index.php?title=Սերգեյ_Սարդարով&oldid=6572212» էջից
Այս էջը վերջին անգամ փոփոխվել է 5 Հոկտեմբերի 2019 թվականի ժամը 17:04-ին: